Express Thumbnail Creator
Lav en samling af små udgaver af dine billeder, og læg den på hjemmesiden. Så kan dine gæster få et hurtigt overblik og klikke på dem for at se en fuld udgave af billederne. 

Efter installationen starter programmet automatisk og lægger sig i proceslinjen. 

Klik Next i det første vindue for at starte et nyt projekt. Via det grønne ”+” vælges og tilføjes den mappe eller de enkelte billeder, der skal bruges i galleriet. Vælg enten Add file(s) eller Add folder. De valgte billeder eller den valgte mappe står nu på listen. 

Klik Next.

I feltet Destination folder vælger du den mappe, hvor ikonerne skal ligge. Lav eventuelt først en ny mappe med navnet Ikoner i mappen med dokumenter.

Nu kan du vælge at gøre én af to ting:

- Klik nu på 4 Generate i toppen af vinduet og så på Generate ALL (thumbnails, images, HTML). Klik nu på Show created HTML pages for at se, hvordan dit galleri ser ud. Klik på et af ikonerne, og se billedet i fuld størrelse i et vindue med pile, som kan navigere frem og tilbage i galleriet.

eller

- Efter at have fundet den mappe, som dine ikoner skal ligge i, og klikket på 4 Generate, kan du klikke Next og blive bragt igennem en proces, hvor du justerer udformningen og udseendet af galleriet. Derefter kan du også via Show created HTML pages se dit galleri.

Når du er færdig, kan du lukke Explorer.

Klik Next, og vælg Save project as…, giv projektet et navn, og klik Save. 

Næste gang du åbner Express Thumbnail Creator, kan du arbejde videre på dit galleri ved at vælge Open an existing project i trin 1 (Project), inden du klikker Next.

Tast F1 for at få hjælp.